Valtteri Bottas

Valtteri Viktor Bottas (s. 28. elokuuta 1989 Nastola) on suomalainen autourheilija ja F1-kuski.

Bottaksesta tuli Williamsin toinen kilpakuljettaja kaudella . Ennen tätä hän toimi vuodesta 2010 lähtien Williamsin testikuljettajana. Bottas solmi Williamsin kanssa jatkosopimuksen marraskuussa 2016. Sopimus olisi kattanut myös kauden 2017, mutta Mercedes osti Bottaksen ulos Williamsilta. Hän ajoi Mercedeksellä kaudet –.

Kaudelle 2022 Bottas siirtyi ajamaan Sauberille.

Hän ajaa Cadillac Formula 1 tallissa kaudella 2026. Sopimuksen pituutta ei ole paljastettu.

Ensimmäisen F1-palkintopaikkansa, kolmannen sijan, hän saavutti 22. kesäkuuta 2014 Itävallan Spielbergissä. Bottas ajoi ensimmäisen paalupaikkansa Bahrainin Grand Prix’ssä 2017 ja ensimmäisen voittonsa Venäjän GP:ssä Sotšissa 2017.

Bottas ajoi vuosina 2009–2010 Formula 3 -eurosarjassa ja kaudella 2011 GP3-sarjassa. Bottas varmisti rata-autoilun GP3 -sarjan vuoden 2011 kuljettajien mestaruuden voittamalla Italian Monzassa lauantain osakilpailun. Formula 3 -eurosarjassa Bottas ajoi ensi kertaa ART Grand Prix -tallissa vuonna 2009. Tulokaskaudellaan 2009 hän sijoittui sarjassa kolmanneksi, ja hänet valittiin vuoden tulokkaaksi. Bottas on voittanut arvostetun Formula 3 Masters -kilpailun kahdesti peräkkäin, vuosina 2009 ja 2010. Formula 3:n eurosarjassa hän ajoi ensimmäisen voittonsa heinäkuussa 2010 Norisringin radalla.

Bottaksen managereina toimivat kaksinkertainen Formula 1 -maailmanmestari Mika Häkkinen ja Häkkisen pitkäaikainen manageri Didier Coton sekä nykyinen Mercedeksen urheilujohtaja ja Williamsin entinen osakkeenomistaja Christian "Toto" Wolff. Hänen kuntovalmentajanaan on toiminut entinen kymmenottelija Jaakko Ojaniemi, mutta vuodesta 2015 alkaen tehtävää on hoitanut Antti Vierula.

 Ura 
 Karting ja Formula Renault 
pienoiskuva|vasen|Bottas 2,0-litraisen Formula Renault’n ratissa kaudella 2008.

Bottas aloitti ajamaan kartingia 6-vuotiaana, ja harrastusta kesti 11 vuotta. Vuonna 2006 Bottas voitti Italian WSK-sarjan mestaruuden ja samana vuonna myös Suomen-mestaruuden Formula A:ssa ja ICA:ssa.

Vuonna 2007 Bottas siirtyi ajamaan Formula Renault 2.0 -luokkaan sijoittuen kolmanneksi Pohjois-Euroopan sarjassa. Seuraavana vuonna hän voitti luokan mestaruuden sekä Pohjois-Euroopan-sarjassa että Eurocup-sarjassa. Pohjois-Euroopan sarjassa Bottas osallistui 14 kilpailuun ja voitti niistä 12. AKK valitsi Bottaksen vuoden tulokkaaksi 2007.

 Formula 3 
Voitettuaan Formula Renault -mestaruudet Bottas nousi vuonna 2009 Formula 3 -sarjaan ART Grand Prix -talliin. Hänelle tarjottiin vuonna 2008 paikkaa Renault’n nuorten kuljettajien kehitysohjelmasta, mutta Bottas kieltäytyi, koska ei halunnut sitoutua yhteen talliin.


Ensimmäisen voittonsa F3-autolla Bottas ajoi kesäkuussa kauden ohella ajetussa Hollannin Zandvoortin vuosittaisessa Formula 3 Masters ‑kisassa. Hänestä tuli ensimmäinen suomalainen, joka on voittanut kyseisen kilpailun. Mika Mäen sijoittuminen toiseksi merkitsi suomalaisten kaksoisvoittoa. Lisäksi Bottas lähti kilpailuun paalupaikalta ja ajoi kilpailun nopeimman kierrosajan. F3:n eurosarjassa Bottas sijoittui kuusi kertaa toiseksi muttei onnistunut ajamaan voittoon. Hän lähti kilpailuun kaksi kertaa paalupaikalta. Bottas sijoittui kuitenkin F3 -sarjassa kolmanneksi. Eurosarjan lisäksi Bottas osallistui muutamaan Britannian sarjan kilpailuun.

Bottas jatkoi kaudella 2010 F3:n eurosarjassa ART-tallissa. Kesäkuussa 2010 Bottas onnistui voittamaan toistamiseen Formula 3 Masters -kilpailun, jolloin hänestä tuli ensimmäinen kuljettaja, joka on voittanut kyseisen kilpailun kahdesti peräkkäin. Kauden päätteeksi hän oli loppupisteissä edellisen kauden tapaan kolmas ja hän voitti sateisen Saksan kilpailun. Sarjan voitti Edoardo Mortara. Bottas oli oman tallinsa paras kuljettaja, keräten 11 pistettä enemmän kuin tallikaverinsa Alexander Sims. Bottas sijoittui marraskuussa ajetussa Macaon kutsukilpailussa kolmanneksi Edoardo Mortaran vietyä voiton. Hänen oli myös tarkoitus osallistua Etelä-Koreassa ajettuun Superprix-kilpailuun, mutta kilpailu peruttiin.

Kaudella 2011 Bottas palasi Formula 3 ‑autoihin ja ajoi Donington Parkin radalla kolme kilpailua Britannian Formula 3 -sarjassa, jotta hän saisi osallistumisoikeuden marraskuussa järjestettävään Macaon kutsukilpailuun. Hän ajoi ensimmäisessä kilpailussa kuudenneksi ja toisen kilpailun hän voitti.

 GP3-sarjan mestaruus 
Kaudella 2011 Bottas kilpaili GP3-sarjassa edelleen ART-tallissa, joka tosin oli vaihtanut nimensä Lotus ART:ksi. Sarjan kilpailut ajetaan Formula 1 -viikonloppujen yhteydessä.

Kauden ensimmäisessä kilpailussa Turkin Istanbulissa Bottas ajoi lauantain kilpailussa neljänneksi lähdettyään neljännestä lähtöruudusta. Valencian katuradan sunnuntain kilpailussa Bottas lähti toisesta ruudusta ja ajoi palkintosijalle sijoittuen kolmanneksi. Bottas saavutti GP3-kauden ensimmäisen voittonsa Nürburgringin sateisella radalla lähdettyään kuudennesta ruudusta. Ennen sitä kilpailua Bottas lähti ensimmäiseen starttiin 11. ruudusta ja taisteli pahenevissa olosuhteissa kilpailun voitosta ja sijoittui lopulta kolmanneksi. Unkarin kilpailussa Bottas ajoi paalulta voittoon ja siirtyi samalla sarjan kärkeen, kun viidenneksi ajanut Alexander Sims hylättiin sprinttikilpailussa. Sprinttikilpailussa Bottas ajoi kahdeksannesta lähtöruudusta toiseksi sadekelillä. Kuukauden tauon jälkeen ajetussa Belgian Spa-Francorchampsin radalla Bottas lähti kakkosruudusta hyvin ja voitti lauantain kilpailun ylivoimaisesti.

Kauden päättäneeseen Monzan viikonloppuun Bottas lähti pistejohdossa, edellä tallikaveriaan James Caladoa. Lauantain kilpailussa Bottas nousi viidennestä ruudusta kilpailun kärkeen ja voitti kilpailun. Samalla Bottas varmisti sarjan mestaruuden siirryttyään tavoittamattomaan seitsemän pisteen johtoon. Lähimpänä haastajana oli hänen tallikaverinsa Calado. Kauden aikana Bottas keräsi kaiken kaikkiaan 62 pistettä, ajoi yhden paalupaikan ja keräsi neljä voittoa.

Kauden jälkeen Bottas sai ylistystä monesta suunnasta ja hänen huhuttiin ajavan F1:ssä jo kaudella 2012. Williamsin Formula 1 -tallin johtoportaaseen kuuluva Jonathan Williams kertoi uskovansa, että Bottas ajaisi F1:ssä viimeistään kolmen vuoden päästä.

 Formula 1 -ura 
 Testikuljettajana Williamsilla 
pienoiskuva|Valtteri Bottas Williamsin ratissa Malesian GP:n harjoituksissa kaudella 2012.

Bottas on toiminut vuodesta 2010 lähtien myös Williamsin Formula 1 -tallin testikuljettajana. Sopimuksesta uutisoitiin 29. tammikuuta 2010, ja se on Bottaksen mukaan useampivuotinen. Ensimmäistä kertaa hän pääsi ajamaan F1-autoa toukokuussa, kun hän suoritti Silverstonen radalla aerodynamiikkatestejä suoralla. Tätä ennen hän oli ajanut myös tallin simulaattorissa. Williamsin aikaisemmista testikuljettajista ovat tallin kilpakuljettajiksi nousseet muun muassa Nico Rosberg ja Nico Hülkenberg.

Williams vahvisti lokakuussa 2010, että Bottas jatkaa tallin testikuljettajana myös kaudella 2011. Bottas pääsi myöhemmin GP3-kauden jälkeen testaamaan Williamsin F1-autoa Kemblen lentokentällä Englannissa. Hän testasi auton uusia aerodynamiikkaosia. Autossa oli mm. uudistettu diffuusori ja uusi etusiipi. Bottas osallistui Abu Dhabin nuorten kuljettajien kolmen päivän testeihin ajamalla kaksi ensimmäistä päivää Williamsin F1-autolla. Kolmannen päivän ajoi Formula 2 -mestari Mirko Bortolotti.

Joulukuun 2011 alussa Williams vahvisti Bottaksen jatkavan Williamsin varakuljettajana kaudella 2012, mutta nyt hän sai tilaisuuden ajaa peräti 15 eri viikonloppuna perjantain vapaissa harjoituksissa toista Williamsin autoa. Bottas ei siis ajanut mitään muuta sarjaa, vaan keskittyi pelkästään formula ykkösiin. Barcelonan F1-testeissä Bottas ajoi yhden testipäivän Williamsin F1-autolla. Testi sujuivat hyvin, sillä Bottaksen kierokset olivat melkein samaa tasoa, kuin mitä Williamsin virallisella kisakuljettajalla Bruno Sennalla. Hän jäi Sennan ajasta 27 sekunnin tuhannesosaa ja oli testipäivän kahdeksanneksi nopein.

 Nousu Williamsin kilpakuljettajaksi 
Kauden 2012 päätösviikonloppuna Brasilian GP:ssä oli liikkunut huhuja, joiden mukaan Bottas olisi korvaamassa Bruno Sennan ensi kaudella ja että sopimus olisi jo valmiiksi allekirjoitettu. Bottaksen manageri ja Williamsin toimitusjohtaja Toto Wolff ei myöntänyt tätä vielä kisaviikonlopun aikana haastatteluissa. Keskiviikkona 28. marraskuuta 2012 talli ilmoitti Bottaksen sopimuksesta virallisesti. Bottaksesta tulee näin kaikkien aikojen kahdeksas Suomea edustava Formula 1 -kuljettaja ja Keke Rosbergin jälkeen toinen suomalainen, joka ajaa Williams-tallissa. Bottaksen tallikaverina ajoi kolmatta kauttaan tallissa ajava Pastor Maldonado.

 Kausi 2013 
pienoiskuva|oikea|Valtteri Bottas Williamsin ratissa debyyttikaudellaan 2013.

Bottaksen ura Formula ykkösissä alkoi kauden avauskilpailulla Australian Melbournessa. Bottas päihitti heti tallikaverinsa Maldonadon aika-ajon ensimmäisessä osiossa. Bottas ajoi 16. lähtöruutuun ja oli tulokkaista paras aika-ajoissa. Uransa ensimmäisessä F1-kilpailussaan Bottas ajoi maaliin sijalla 14. Malesiassa Bottas karsiutui jo aika-ajon ykkösosiolla ja jäi 18. lähtöruutuun. Kilpailussa hän sijoittui 11:nneksi jääden niukasti pistesijojen ulkopuolelle. Kiinan GP:ssä Bottas lähti matkaan 16:nnesta lähtöruudusta ja ajoi maaliin 13:nneksi päihittäen tallikaverinsa Pastor Maldonadon kilpailussa. Bahrainin GP:ssä Bottas oli maalissa 14:s ja Espanjan GP:ssä 16:s. Monacon GP oli Bottaksen ensimmäinen kerta tällä radalla. Kilpailussa Bottas lähti ruudusta 14 ja oli kilpailussa parhammillaan 11:s ja lähellä uran ensimmäistä MM-pistettä. Lopulta Bottas ajoi maaliin 12:na.

Kanadan GP:n aika-ajoissa Bottas yllätti kaikki ajamalla vaihtelevissa olosuhteissa itsensä kolmanteen lähtöruutuun. Hänen edelleen mahtuivat vain eturivistä starttanneet Sebastian Vettel ja Lewis Hamilton. Bottas hävisi Vettelin paaluajalle vajaat puoli sekuntia. Tätä ennen suomalaisista F1-kuskeista kolmen parhaan joukkoon ovat startanneet vain Keke Rosberg, Mika Häkkinen, Kimi Räikkönen ja Heikki Kovalainen. Samalla se oli Williamsille ensimmäinen kerta tällä kaudella, kun jompikumpi kuskeista yltää TOP 10:een aika-ajoissa ja edellinen kerta kun talli yltää kolmen parhaan joukkoon sitten vuoden 2012 Abu Dhabin GP:n aika-ajon. Kilpailussa kuivalla kelillä Williams-tallin autoilla ei kuitenkaan ollut mitään asiaa kymmenen joukkoon ja Bottas jäi kilpailussa lopulta 14:nneksi. Britanniassa Bottas olikin 12:s ja Saksassa 16:s. Unkarin GP:ssä Bottas joutui keskeyttämään ensimmäistä kertaa F1-urallaan.

Yhdysvaltain GP:n aika-ajoissa Bottas päihitti tallikaverinsa Maldonadon selvästi ja oli ensimmäisen osion nopein kuljettaja. Bottas ajoi lopulta aika-ajon päätösosiolle, jossa hän sijoittui yhdeksänneksi. Kilpailussa Bottas sijoittui kahdeksanneksi ja saavutti ensimmäiset MM-pisteensä.

 Kausi 2014 
pienoiskuva|Bottas Singaporen GP:ssä kaudella 2014.
Marraskuussa 2013 ilmoitettiin Bottaksen jatkosopimuksesta tallin kanssa kaudelle 2014. Hän sai uudeksi tallikaverikseen kokeneen, Ferrarilta lähteneen Felipe Massan. Talvitesteissä Williamsin auto osoittautui erittäin luotettavaksi ja nopeaksi autoksi.

Kauden avauskilpailussa Australiassa Bottas oli aika-ajojen kymmenes, mutta vaihdelaatikon vaihtamisen myötä tulleen rangaistuksen takia hän lähti kilpailuun 15:nnestä lähtöruudusta. Hän sijoittui lopulta kilpailussa viidenneksi. Bottas sai kauden viidessä ensimmäisessä osakilpailussa MM-pisteitä joka kisasta, kun taas edellisellä kaudella hän sai ensimmäiset pisteensä vasta kauden toiseksi viimeisessä osakilpailussa Austinissa. Monacon GP:ssä Bottas joutui keskeyttämään moottoririkkoon.

Itävallan GP:ssä Bottas ajoi uransa ensimmäisen eturivin lähtöruudun häviten paalupaikan vajaalla kymmenyksellä tallikaverilleen Felipe Massalle. Kilpailussa Bottas ajoi uransa ensimmäisen palkintosijan ollen kolmas. Seuraavassa Britannian GP:ssä Bottas epäonnistui sateisissa aika-ajoissa jääden 17. ruutuun. Hän starttasi kilpailuun 14. ruudusta muiden saamien rangaistusten myötä. Kilpailussa Bottas nousi startissa yhdeksännelle sijalle ja myöhemmin Kimi Räikkösen keskeytyksen aiheuttaman uusintastartin jälkeen Bottas nousi ohituksillaan kilpailun kolmanneksi ja myöhemmin toiseksi Nico Rosbergin keskeytyksen myötä. Bottas sijoittui lopulta kilpailun toiseksi mikä oli hänen uransa paras sijoitus. Saksan osakilpailussa Bottas ajoi itsensä aika-ajoissa eturiviin toiseksi jääden paalupaikan ottaneelle Nico Rosbergille vain 0,2 sekuntia. Kisassa Valtteri piti kakkospaikkansa loppuvaiheilla Lewis Hamiltonilta tulleesta painostuksesta huolimatta, ja ajoi kolmannen peräkkäisen podiuminsa. Seuraavassa kisassa Unkarissa Bottas ajoi kolmanteen lähtöruutuun. Kisassa hän nousi startissa toiseksi, mutta turva-auto pilasi Valtterin kisan ja hän oli lopulta kahdeksas.

Belgiassa Valtteri ajoi kolmanneksi taisteltuaan Ferrarin Kimi Räikkösen kanssa palkintosijasta. Italiassa Bottas lähti kolmannesta ruudusta, mutta sai huonon lähdön ja putosi kymmenenneksi. Sen jälkeen kuitenkin Valtteri ajoi tukun hienoja ohituksia ja oli lopulta neljäs. Venäjän GP:ssä Bottas ajoi kolmanneksi ajaen myös uransa ensimmäisen kilpailun nopeimman kierroksen. Kauden päättävässä Abu Dhabin GP:ssä Bottas oli kolmas. Bottas saavutti kaudella 186 pistettä sijoittuen MM-sarjan neljänneksi jättäen taakseen muun muassa Red Bullin Sebastian Vettelin ja Ferrarin Fernando Alonson.

 Kausi 2015 
pienoiskuva|Valtteri Bottas Malesian GP:ssä 2015.

Kauden 2015 avauskilpailuun Australiaan Bottas lähti kuudennesta lähtöruudusta, mutta joutui jäämään kilpailusta sivuun alaselän välilevyvamman takia jonka hän sai aika-ajojen aikana. Hän ei läpäissyt Kansainvälisen Autoliiton FIA:n lääkäreiden tekemiä testejä, joten lääkärit suosittelivat, ettei Bottas ajaisi. Hän kuitenkin toipui kauden seuraavaan osakilpailuun Malesian GP:hen. Kanadan GP:ssä Bottas otti kauden ensimmäisen palkintosijansa sijoittuen kilpailussa kolmanneksi. Itävallassa Bottas ajoi viidenneksi, kuten myös Britanniassa. Unkarissa Bottas ajoi hyvää kilpailua, kunnes Max Verstappen rikkoi Bottaksen takarenkaan. Maalissa Bottas oli 13:s.

Belgian Grand Prix’ssa Bottas taisteli palkintopallisijasta. Varikkopysähdyksen aikana hänelle vaihdettiin kuitenkin sääntöjen vastainen sekarengassarja (kolme pehmeää, yksi kovempi), josta hän sai varikonläpiajorangaistuksen. Italiassa Bottas oli neljäs, haastettuaan viimeisillä kierroksilla tallikaveriaan Felipe Massaa palkintosijasta. Singaporessa ja Japanissa Bottas oli viides. Venäjällä Bottas ajoi kolmantena, mutta joutui keskeyttämään kilpailun viimeisellä kierroksella Ferrarin Kimi Räikkösen törmättyä häneen. Räikkönen sai kolaroinnista 30 sekunnin aikarangaistuksen. Yhdysvaltain osakilpailussa Bottas joutui keskeyttämään kilpailun alkukierroksilla. Meksikon GP:ssä Räikkönen törmäsi jälleen Bottakseen yrittäessään estää hänen ohitustaan. Bottas pystyi kuitenkin jatkamaan kilpailua ja sijoittui kolmanneksi.

Brasiliassa Bottas ajoi aika-ajoissa neljänneksi, mutta putosi lähtöruutuun 7, koska hän ohitti perjantain toisissa harjoituksissa punaisten lippujen aikana Sauberin Felipe Nasrin. Kilpailussa Bottas nousi hyvän lähdön ansiosta viidenneksi, ja piti paikkansa ruutulipulle saakka. Abu Dhabissa Bottas törmäsi varikkosuoralla Jenson Buttoniin, ja Bottaksen etusiipi vaurioitui. Bottas joutui hakemaan uuden etusiiven, ja sai kolaroinnista viiden sekunnin aikarangaistuksen. Maalissa Bottas oli 13:s. Kausi oli Bottakselle edelliseen kauteen verrattuna pettymys, vaikka hän onnistuikin voittamaan jälleen tallikaverinsa Felipe Massan sekä pisteissä (136–121), että aika-ajovertailussa (11–8). Bottas sijoittui MM-sarjan viidenneksi.

 Kausi 2016 
Australiassa Bottas ajoi kahdeksanneksi. Kauden toisessa kilpailussa Bahrainissa Bottas otti hyvän lähdön nousten kolmanneksi. Ensimmäisessä mutkassa hän kuitenkin törmäsi Lewis Hamiltoniin ja sai kolarista varikon läpiajorangaistuksen. Maalissa Bottas oli yhdeksäs. Venäjällä Bottas starttasi ensimmäistä kertaa kauden aikana kilpailuun eturivistä, ja ajoi maaliin neljäntenä. Kauden seitsemännessä osakilpailussa Kanadassa Bottas ajoi ensimmäistä kertaa palkintopallille ollen kolmas. Singaporen GP:ssä Bottas kärsi ensimmäisellä kierroksella rengasrikon ja joutui myöhemmin keskeyttämään kilpailun. Malesiassa Bottas oli viides. Yhdysvaltain GP:ssä Bottas törmäsi ensimmäisellä kierroksella Nico Hülkenbergin kanssa ja oli maalissa 16:s. Meksikon GP:ssä lokakuussa Bottas ajoi kaikkien aikojen F1-kilpailuiden nopeusennätyksen 372,54 km/h. Edellinen ennätys oli Kimi Räikkösen nimissä. Kauden päätöskilpailu jäi Bottaksen osalta kesken jousituksen hajottua. Bottas oli lopulta MM-sarjan kahdeksas 85 pisteellä. Bottas voitti tallikaverinsa jälleen pisteissä, sekä aika-ajovertailussa 17–4.

 Mercedekselle siirtyminen 
Bottasta huhuiltiin korvaajaksi maailmanmestaruuteen uransa lopettaneen Nico Rosbergin tilalle Mercedes-tallin toiseksi kilpakuljettajaksi kaudelle 2017. Mercedes alkoi neuvotella joulukuussa 2016 Williamsin kanssa Bottaksen sopimuksen purkamisesta, koska Bottaksella oli jatkosopimus Williamsille kaudelle 2017. Williams suostui Bottaksen sopimuksen purkamiseen, koska Bottaksen entinen tallikaveri Felipe Massa suostui palaamaan Williamsille, jos Bottas siirtyisi Mercedekselle. Yhtenä Williamsin ehtona Bottaksen siirrolle oli, että Williamsin uusi kilpakuljettaja Lance Stroll saa tallikaverikseen kokeneen kuljettajan, lisäksi Mercedes maksaa korvauksia 17 miljoonaa euroa, joka kattaa Mercedes-moottoriyksikköjen hinnan Williamsille kaudelle 2017.

16. tammikuuta 2017 Williams ilmoitti, että Bottas siirtyy kaudelle 2017 Mercedekselle yhden vuoden sopimuksella ja Felipe Massa ajaa hänen tilallaan Williamsilla.

 Kausi 2017 
pienoiskuva|Bottas voittamansa Venäjän osakilpailun palkintojenjaossa.

Bottas ajoi avausosakilpailussa Australiassa kolmanneksi. Kiinan GP:ssä Bottas pyörähti turva-auton takana, ja menetti mahdollisuutensa taistella palkintopallisijoista. Maalissa Bottas oli kuudes. Bahrainissa Bottas ajoi urallaan ensimmäistä kertaa paalupaikalle, mutta itse kilpailussa putosi kolmanneksi rengaspaineongelmien vuoksi. Venäjän GP:ssä Bottas pääsi heti lähdössä kolmosruudusta kärkeen ja voitti uransa ensimmäisen F1-osakilpailun, toisen suomalaisen Kimi Räikkösen ollessa kolmas. Espanjassa Bottas osui ensimmäisessä mutkassa Räikkösen kanssa, ja joutui myöhemmin keskeyttämään kilpailun moottoririkkoon. Kanadan GP:ssä Bottas oli toinen. Bottas ajoi toiseksi myös Azerbaidžanissa, huolimatta kolareista ensimmäisessä mutkassa Vettelin kanssa ja toisessa mutkassa Räikkösen kanssa, jonka seurauksena Bottas kärsi rengasrikon sekä etusiipivaurion ja hän putosi viimeiseksi kierroksen jälkeen kärjestä. Lukuisten tapahtumien siivittämässä kilpailussa Bottas nousi viimeisillä metreillä ohi Lance Strollin toiseksi. Itävallassa Bottas ajoi paalulta erinomaisen lähdön avittamana voittoon.

Keväällä 2017 Konecranes ilmoitti solmineensa maaliskuuhun 2018 kestävän yhteistyösopimuksen Bottaksen kanssa. Yhteistyöhön sisältyy muun muassa Konecranesin logo Bottaksen ajohaalareissa ja yhtiön sisäinen työturvallisuusvideo, jossa Bottas opettaa, kuinka ajetaan hiljaa. Syyskuussa Mercedes ilmoitti jatkavansa Bottaksen sopimusta kaudelle 2018. Brasilian GP:ssä Bottas ajoi paalulle, mutta Vettel ohitti hänet lähdössä ja voitti kilpailun Bottaksen sijoittuessa toiseksi. Kauden päättäneessä Abu Dhabin GP:ssä Bottas ajoi uransa ensimmäinen hattutempun ajaen paalulta voittoon ja kilpailun nopeimman kierroksen. Bottas sijoittui MM-pisteissä kolmanneksi.

 Kausi 2018 
Bottaksen kausi alkoi huonosti, kun hän kolaroi Australian GP:n aika-ajojen päätösosiossa seinään ja starttasi kilpailuun kymmenennestä lähtöruudusta. Kilpailussa Bottas oli kahdeksas. Bahrainin GP:ssä Bottas sijoittui toiseksi saavuttaen kilpailun voittaneen Sebastian Vettelin viimeisten kierrosten aikana, mutta ei pystynyt ohittamaan häntä. Bottas ajoi toiseksi myös Kiinan GP:ssä pitäen niukasti Kimi Räikkösen takanaan. Azerbaidžanin GP:ssä Bottas oli ajamassa voittoon kunnes hänen takarenkaansa rikkoutui vain kaksi kierrosta ennen maalia, minkä takia Bottas joutui keskeyttämään mutta sai kuitenkin kilpailusta sijoituksen 14:s. Espanjan ja Kanadan GP:ssä Bottas sijoittui toiseksi. Ranskan GP:ssä Vettel ajoi Bottaksen perään kilpailun avausmutkassa, jolloin Bottas putosi rengasrikon myötä kilpailun viimeiseksi, mutta nousi lopulta kilpailussa seitsemänneksi. Itävallan GP:ssä Bottas ajoi paalupaikalle 19 tuhannesosan erolla Hamiltoniin, kilpailussa Bottas joutui keskeyttämään hydrauliikkavikaan. Britannian GP:ssä Bottas johti kilpailua turva-auton ansiosta viisi kierrosta ennen maalia, kunnes paremmilla renkailla ajaneet Vettel, Hamilton ja Räikkönen ohittivat hänet, jolloin Bottas jäi neljänneksi. Saksan GP:ssä Bottas sijoittui toiseksi melkein ohittaen kilpailun voittaneen Hamiltonin turva-auton jälkeisessä uusintastartissa. Venäjän GP:ssä Bottas ajoi paalupaikalle. Kilpailussa Bottas sijoittui toiseksi jouduttuaan päästämään Hamiltonin edelleen tallimääräyksellä.

Bottas ajoi kaudella kaikista kuljettajista useimmassa GP:ssä (7) kilpailun nopeimman kierroksen ja sijoittui kokonaispisteissä viidenneksi 247:llä pisteellä. Kauttaan Bottas sen sijaan kuvaili uransa huonoimmaksi F1-sarjassa, vaikkakin tosiasiassa kausi 2016 oli vielä heikompi.

 Kausi 2019 

Tammikuussa 2019 ilmoitti Bottaksen päätukija Wihuri-monialakonserni ettei se jatka enää sponsorisopimustaan kaudella 2019, mutta hän solmi helmikuussa yhteistyösopimuksen Abloyn kanssa. Bottas aloitti kauden vahvasti ajamalla ylivoimaiseen voittoon kauden avanneessa Australian GP:ssä ajaen myös kilpailun nopeimman kierroksen. Samalla Bottaksesta tuli neljäs suomalainen, joka on voittanut Australian GP:n. Bottas voitti GP:t myös huhtikuussa Azerbaidžanissa, lokakuussa Japanissa ja marraskuussa Yhdysvalloissa. Bottas keräsi kauden aikana 326 pistettä sijoittuen sarjan toiseksi.

 Kausi 2020 
Bottas aloitti kauden vahvasti ajamalla paalulta voittoon kauden avauskilpailussa, joka ajettiin koronapandemian vuoksi poikkeuksellisesti Itävallassa. Britannian GP:ssä Bottas kärsi rengasrikon loppukierroksilla jääden pisteiden ulkopuolelle menettäen MM-johtonsa Hamiltonille. Venäjän GP:ssä Bottas ajoi kauden toisen voittonsa. Eifelin GP:ssä Bottas joutui keskeyttämään tekniseen vikaan. Elokuussa 2020 Mercedes tiedotti tehneensä vuoden jatkosopimuksen Bottaksen kanssa. Sakhirin GP:ssä Bottas ajoi paalulle F1-historian nopeimmalla paalupaikka-ajalla 53,377 rikkoen Niki Laudan Dijon-Prenois’n radalla vuoden 1974 Ranskan GP:ssä ajetun 58,79 sekunnin ajan. Kilpailussa Bottaksen toinen varikkokäynti meni pieleen tallin laitettua hänelle tarkoitetut renkaat vahingossa Hamiltonia tuuranneen Russellin autoon, jolloin Bottas joutui ajamaan koko kilpailun samoilla renkaillaan, mikä pudotti hänet kahdeksanneksi. Kauden päättävässä Abu Dhabin GP:ssä Bottas ajoi toiseksi varmistaen MM-sarjan kakkossijansa.

 Kausi 2021 
Bottas aloitti kauden ajamalla kolmanneksi Bahrainin GP:ssä. Emilia-Romagnan GP:ssä Bottas kolaroi hänen ohittamistaan yrittäneen George Russellin kanssa minkä seurauksena molemmat joutuivat keskeyttämään. Monacon GP:ssä Bottas oli ajamassa toiseksi, kunnes hänen varikkokäyntinsä meni pilalle mutterin kiinnijäämisen seurauksena, minkä takia hän joutui keskeyttämään. Itävallan GP:ssä Bottas ajoi toiseksi. Unkarin GP:ssä Bottas aiheutti lähtökolarin ajamalla Lando Norrisin perään, minkä seurauksena Bottas, Norris, Pérez ja myöhemmin myös Stroll ja Leclerc joutuivat keskeyttämään. Bottas sai tapauksesta viiden lähtöruudun rangaistuksen Belgian GP:hen, jossa Bottas jäi 12:nneksi. Hollannin GP:ssä Bottas ajoi kolmanneksi nousten pisteissä MM-sarjan kolmannelle sijalle. Bottas ilmoitti Hollannin GP:n jälkeen siirtyvänsä kauden jälkeen Alfa Romeo Racing -tallin kuljettajaksi monivuotisella sopimuksella korvaten uransa lopettavan Kimi Räikkösen. Italian GP:ssä Bottas ajoi sprinttikilpailun paalupaikalle ja myös sprinttikilpailun voittoon. Varsinaiseen sunnuntain kilpailuun Bottas joutui moottorinvaihdosta johtuneen rangaistuksen takia lähtemään joukon hänniltä onnistuen nousemaan kilpailussa kolmanneksi. Venäjän GP:hen Bottas joutui jälleen lähtemään lähtöruudukon häntäpäästä moottorinosien vaihdosta johtuneen rangaistusten takia. Kilpailussa Bottas onnistui lopun sateen ansiosta nousemaan viidenneksi. Turkin GP:hen Bottas lähti paalupaikalta Hamiltonin rangaistuksen seurauksena. Kilpailussa Bottas ajoi uransa kymmenennen F1-voiton ajaen myös kilpailun nopeimman kierroksen. Yhdysvaltain GP:hen Bottas sai jälleen lähtöruuturangaistuksen moottorinvaihdosta ja sijoittui kilpailussa kuudenneksi. Meksikon GP:hen Bottas lähti paalupaikalta rikkoen Rene Arnouxin ennätyksen eniten paalupaikkoja ilman mestaruutta ajaneena kuljettajana. Kilpailu meni Bottakselta pieleen hänen pyörähdettyä Daniel Ricciardon osuttua hänen takarenkaaseensa lähdössä, mikä pudotti Bottaksen kilpailun hännille. Bottas oli lopulta 15:s ajaen lopussa kilpailun nopeimman kierroksen. Brasiliassa ajetussa São Paulon GP:ssä Bottas lähti jälleen paalupaikalta hänen ohitettua Verstappenin lauantain sprinttikilpailussa. Sunnuntain kilpailussa Bottas sijoittui kolmanneksi. Qatarin GP:ssä Bottas joutui keskeyttämään kilpailun lopussa rengasrikon aiheuttamien vaurioiden takia. Saudi-Arabian GP:ssä Bottas lähti toisesta ruudusta ajaen sadannen kerran peräkkäin aika-ajojen viimeiseen osioon. Kilpailussa Bottas putosi ensimmäisen uusintalähdön jälkeen viidenneksi, mutta onnistui nousemaan kilpailun lopussa palkintosijalle ohittaen Esteban Oconin aivan maaliviivalla. Kauden päättäneessä Abu Dhabin GP:ssä Bottas ajoi kuudenneksi. Bottas jäi näin yhden palkintosijan päähän Rubens Barrichellon ennätyksestä eniten palkintosijoja ilman mestaruutta ajaneena kuljettajana. Bottas keräsi kauden aikana 226 pistettä sijoittuen sarjan kolmanneksi. Bottas ajoi viiden Mercedes vuotensa aikana kaikissa 101 kilpailussaan aika-ajojen kolmanteen osioon.

 Siirtyminen Sauberille 
Mercedeksen päätettyä vaihtaa kaudelle 2022 toisen kuljettajansa George Russelliin, Bottas siirtyi ajamaan Alfa Romeolle monivuotisella sopimuksella.

 Kausi 2022 
Helmikuussa Bottaksen oli tarkoitus osallistua autourheilun Race of Champions -tapahtumaan Ruotsissa, mutta peruutti osallistumisensa työkiireiden takia. Kauden avauskilpailussa Bahrainissa Bottas osoitti Alfa Romeon parantuneen vauhdin ajamalla kuudenteen lähtöruutuun. Kilpailussa Bottaksen lähtö epäonnistui kytkinvian takia pudottaen hänet 14:nneksi, mutta myöhemmin Bottas onnistui nousemaan turva-auton ja Red Bull -kuljettajien keskeytysten myötä kilpailun kuudenneksi. Saudi-Arabian GP:ssä Bottas joutui keskeyttämään tekniseen vikaan. Bottas teki nykyisten F1-kuljettajien ennätyksen ajamalla 103:ssa osakilpailussa aika-ajoissa kymmenen parhaan joukkoon. Ennätysputki katkesi Australian GP:ssä, kun hän jäi sijalle 12. Kilpailussa Bottas onnistui ajamaan kahdeksanneksi. Emilia-Romagnan GP:ssä Bottas ajoi lauantain sprinttikilpailussa seitsemänneksi ja sunnuntain kilpailussa hänen varikkotiimin epäonnistuneesta varikkokäynnistä huolimatta nousi peräti viidenneksi taistellen George Russellin kanssa jopa neljännestä sijasta kilpailun lopussa. Espanjan GP:ssä Bottas ajoi hetkellisesti jopa neljännellä sijalla, mutta putosi lopussa kilpailun kuudenneksi. Bottaksen viiden kilpailun pisteputki katkesi Azerbaidžanin GP:ssä, jossa hän jäi 11:nneksi. Kanadan GP:ssä Bottas ajoi seitsemänneksi. Tämän jälkeen Bottas ajoi kymmenen peräkkäistä pisteetöntä kilpailua, joita varjostivat auton vauhdin putoaminen, huonot aika-ajosijoitukset ja epäonnistuneet lähdöt ja keskeytykset. Putki katkesi vasta Meksikon GP:ssä, jossa Bottas lähti kuudennesta lähtöruudusta ja sijoittui kilpailussa lopulta kymmenenneksi. São Paulon GP:ssä Bottas ajoi hetkellisesti jopa viidentenä, mutta putosi lopun turva-auton seurauksena kilpailun yhdeksänneksi. Bottas saavutti kauden aikana 49 pistettä sijoittuen sarjan kymmenenneksi.

 Kausi 2023 
Bottas aloitti kauden  ajamalla kauden avauskilpailussa Bahrainissa kahdeksanneksi. Seuraavassa Saudi-Arabian GP:ssä Bottaksen auton vauhti oli täysin kateissa ja hän oli kilpailun viimeinen maaliin ajanut kuljettaja ollen 18:s. Australian GP:ssä Bottas oli toistamiseen kilpailun viimeinen maaliin ajanut kuljettaja ollen 12:s, mutta hänet nostettiin Sainzin rangaistuksen myötä 11:nneksi. Kanadan ja Italian GP:issä Bottas ajoi viimeiselle pistesijalle kymmenenneksi. Qatarin GP:ssä Bottas sivusi kauden parasta sijoitustaan ajamalla kahdeksanneksi. Bottas saavutti kauden aikana 10 pistettä sijoittuen sarjan 15:nneksi.

Syyskuussa 2023 Bottas teki Alfa Romeon kanssa jatkosopimuksen kaudesta 2024.

 Kausi 2024 
Kaudella 2024 Bottas ei saavuttanut yhtään MM-pistettä parhaana tuloksenaan Qatarin GP:n 11 sija. Sauber ilmoitti marraskuun alussa 2024 ettei se uusi sopimustaan Bottaksen kanssa ja näin hän jäi ilman kilpakuljettajan F1-tallipaikkaa kaudella 2025.

 Kausi 2025 
Bottas toimi kaudella 2025 Mercedeksen vara- ja testikuljettajana.

 Siirtyminen Cadillacille 

Bottas palaa Formula 1 -sarjan kilpakuljettajaksi kaudella 2026 tulokastalli Cadillacille. Bottaksen tallikaverina tulee toimimaan entinen Red Bull kuljettaja Sergio Perez.

 Ralli 
Bottas ajoi vuoden 2019 tammikuussa rallin SM-sarjan avauskilpailun Arctic Lapland Rally (entinen Tunturiralli). Hän ajoi M-Sportin Ford Fiesta WRC -autoa ja nuotinlukijana toimi Timo Rautiainen. Joulukuussa 2019 hän voitti nuotinlukijansa Marko Salmisen kanssa Ranskassa Paul Ricardin radalla ajetun asfalttirallin. Tammikuussa 2020 hän osallistui toistamiseen Rautiaisen kanssa Arctic Lapland Rallyyn, jossa ajoi Citroën DS3 WRC -autolla ja sijoittui yhdeksänneksi. Bottas kilpaili Arctic Lapland Rallyssa samalla Citroenilla myös vuonna 2021 sijoittuen yleiskilpailun kuudenneksi.

 Yksityiselämä 
Valtteri Bottas syntyi Villähteellä Nastolassa. Hänen vanhempansa ovat Rauno Bottas ja Marianne Välimaa. Bottas kävi peruskoulun Kukkasen koulussa Nastolassa, minkä jälkeen hän suoritti autoalan perustutkinnon Heinolassa valmistuen ajoneuvoasentajaksi. Varusmiespalveluksen Bottas suoritti Hennalan Urheilukoulussa. Sotilasarvoltaan hän on korpraali. Bottas harrastaa muun muassa hiihtoa, pyöräilyä, rullaluistelua, lenkkeilyä ja savikiekkoammuntaa, ja hän harrasti 15-vuotiaaksi saakka myös jääkiekkoa, kunnes keskittyi päätoimisesti kilpa-autoilu-uraansa. Vuosina 2010–2013 Bottas asui Oxfordissa, kunnes muutti Monacoon vuonna 2013. Hän kihlautui kilpauimari Emilia Pikkaraisen kanssa helmikuussa 2015 ja he avioituivat syyskuussa 2016. He asuivat Monacossa. Avioliitto päättyi eroon tammikuussa 2020. Nykyään Bottas seurustelee australialaisen kilpapyöräilijän Tiffany Cromwellin kanssa.

Maaliskuun 2021 lopussa kerrottiin, että Bottas on ostanut 10 % osuuden jääkiekkojoukkue Lahden Pelicans Oy:sta.

Syksyllä 2025 Bottas osti puolisonsa kanssa maatilan McLaren Valesta etelä-Australiasta. Bottas omistaa myös piilopirtin Kilpisjärvellä.

 Tuloksia 

 Formula Renault 2.0 Pohjois-Euroopan sarja 
VuosiTalli12345678910111213141516PisteetSijoitus2007Koiranen Bros. Motorsport ZAN14 ZAN22 OSC115 OSC123 ASS12 ASS24 ZOL15 ZOL25 NÜR16 NÜR26 OSC21Kesk. OSC223 SPA15 SPA212 HOC11 HOC212793.2008Motopark Academy HOC11 HOC21 ZAN11 ZAN21 ALA11 ALA21 OSC1  OSC2  ASS11 ASS21 ZOL1Kesk. ZOL216 NÜR11 NÜR21 SPA11 SPA213651.

 Britannian Formula Renault 2.0 talvisarja 
VuosiTalli1234PisteetSijoitus2007AKA Cobra DON11 DON21 CRO11 CRO220NC*
*Bottas ei ollut brittiläisen Motor Sport Associationin jäsen eikä ollut siten oikeutettu saamaan pisteitä.

 Formula Renault 2.0 Eurocup 
VuosiTalli1234567891011121314PisteetSijoitus2008Motopark Academy SPA13 SPA227 SIL11 SIL22 HUN1Kesk. HUN213 NÜR12 NÜR21 LMS13 LMS21 EST13 EST21 CAT11 CAT241391.

 Britannian Formula 3 
VuosiTalli123456789101112131415161718192021222324252627282930PisteetSijoitus2009ART Grand Prix OUL1  OUL2  SILGP1  SILGP2  ROC1  ROC2  HOC1  HOC2  SNE1  SNE2  DON1  DON2  SPA13 SPA2Kesk. SILINT1  SILINT2  ALG1Kesk. ALG2Kesk. BRH1  BRH2 0NC*2011Double R Racing MON1  MON2  MON3  OUL1  OUL2  OUL3  SNE1  SNE2  SNE3  BRH1  BRH2  BRH3  NUR1  NUR2  NUR3  CPR1  CPR2  CPR3  SPA1  SPA2  SPA3  ROC1  ROC2  ROC3  DON16 DON21 DON313 SILSIL1  SILSIL2  SILSIL3 1717
*Vierailevana kuljettajana Bottas ei ollut oikeutettu saamaan pisteitä.

 Formula 3 -eurosarja 
VuosiTalliAutoMoottori1234567891011121314151617181920PisteetSijoitus2009ART Grand PrixDallara F308/009Mercedes HOC11Kesk. HOC1216 LAU12 LAU213 NOR112 NOR2Kesk. ZAN12 ZAN26 OSC12 OSC28 NÜR12 NÜR24 BRH12 BRH215 CAT14 CAT26 DIJ116 DIJ2Kesk. HOC212 HOC225623.2010ART Grand PrixDallara F308/026Mercedes LEC19 LEC26 HOC113 HOC125 VAL12 VAL24 NOR13 NOR21 NÜR16 NÜR27 ZAN12 ZAN2Kesk. BRH14 BRH24 OSC11 OSC2Kesk. HOC212 HOC223743.

 GP3 
VuosiTalliAutoMoottori12345678910111213141516PisteetSijoitus2011Lotus ARTDallara GP3/10Renault TURFEA4 TURSPR8 ESPFEA10 ESPSPR7 EURFEA7 EURSPR3 GBRFEA15 GBRSPR12 GERFEA3 GERSPR1 HUNFEA1 HUNSPR2 BELFEA1 BELSPR19 ITAFEA1 ITASPR17 62 1.
Tulosten lähde:

 Formula 1 
 Tulokset kilpailuittain 
VuosiTalli123456789101112131415161718192021222324PisteetSijoitus2012WilliamsAUS  MALTD CHNTD BHRTD ESPTD MON  CAN  EURTD GBRTD GERTD HUNTD BELTD ITATD SIN  JPNTD KORTD INDTD ABUTD USA  BRATD––2013Williams AUS14 MAL11 CHN13 BHR14 ESP16 MON12 CAN14 GBR12 GER16 HUNKesk. BEL15 ITA15 SIN13 KOR12 JPN17 IND16 ABU15 USA8 BRAKesk.417.2014Williams AUS5 MAL8 BHR8  CHN7 ESP5 MONKesk. CAN7 AUT3 GBR2 GER2 HUN8 BEL3 ITA4 SIN11 JPN6 RUS3 USA5 BRA10 ABU•31864.2015Williams AUSLoukk. MAL5 CHN6 BHR4 ESP4 MON14 CAN3 AUT5 GBR5 HUN13 BEL9 ITA4 SIN5 JPN5 RUS12† USAKesk. MEX3 BRA5 ABU131365.2016Williams AUS8 BHR9 CHN10 RUS4 ESP5 MON12 CAN3 EUR6 AUT9 GBR14 HUN9 GER9 BEL8 ITA6 SINKesk. MAL5 JPN10 USA16 MEX8 BRA11 ABUKesk.858.2017Mercedes AUS3 CHN6 BHR3 RUS1 ESPKesk. MON4 CAN2 AZE2 AUT1 GBR2 HUN3 BEL5 ITA2 SIN3 MAL5 JPN4 USA5 MEX2 BRA2 ABU13053.2018Mercedes AUS8 BHR2 CHN2 AZE14† ESP2 MON5 CAN2 FRA7 AUTKesk. GBR4 GER2 HUN5 BEL4 ITA3 SIN4 RUS2 JPN2 USA5 MEX5 BRA5 ABU52475.2019Mercedes AUS1 BHR2 CHN2 AZE1 ESP2 MON3 CAN4 FRA2 AUT3 GBR2 GERKesk. HUN8 BEL3 ITA2 SIN5 RUS2 JPN1 MEX3 USA1 BRAKesk. ABU43262.2020Mercedes AUSC AUT1 STY2 HUN3 GBR11 ANI3 ESP3 BEL2 ITA5 TUS2 RUS1 EIFKesk. POR2 EMI2 TUR14 BHR8 SKR8 ABU22232.2021Mercedes BHR3 EMIKesk. POR3 ESP3 MONKesk. AZE12 FRA4 STY3 AUT2 GBR33 HUNKesk. BEL12 NED3 ITA31 RUS5 TUR1 USA6 MXC15 SÃP31 QATKesk. SAU3 ABU62263.2022Alfa Romeo BHR6 SAUKesk. AUS8 EMI57 MIA7 ESP6 MON9 AZE11 CAN7 GBRKesk. AUT11 FRA14 HUN20† BELKesk. NEDKesk. ITA13 SIN11 JPN15 USAKesk. MXC10 SÃP9 ABU154910.2023Alfa Romeo BHR8 SAU18 AUS11 AZE18 MIA13 EMIC MON11 ESP19 CAN10 AUT15 GBR12 HUN12 BEL12 NED14 ITA10 SINKesk. JPNKesk. QAT8 USA12 MXC15 SÃPKesk. LVG17 ABU191015.2024Kick Sauber BHR19 SAU17 AUS14 JPN14 CHNKesk. MIA16 EMI18 MON13 CAN13 ESP16 AUT16 GBR15 HUN16 BEL15 NED19 ITA16 AZE16 SIN16 USA17 MXC14 SÃP13 LVG18 QAT11 ABUKesk.022.2026 Cadillac AUS  CHN  JPN  BHR  SAU  MIA  CAN  MON  CAT  AUT  GBR  BEL  HUN  NED  ITA  ESP  AZE  SIN  USA  MXC  SÃP  LVG  QAT  ABU --
* Kausi käynnissä.
• Abu Dhabin GP:ssä 2014 jaettiin tuplapisteet.

 Kaudet numeroina 
Kausi Talli Sijoitus Kilpailut Pisteet Voitot Palkinto-pallisijatPaalu-paikatNopeimmatkierroksetPistesijat 2013  Williams-Renault  17.  19  4  0  0  0  0  1 2014  Williams-Mercedes  4.  19  186  0 60117 2015  Williams-Mercedes  5.  19 (18 starttia)  136  0  2  0  0  13 2016  Williams-Mercedes  8.  21  85  0  10015 2017  Mercedes  3.  20  305  3  13  4  2  19 2018  Mercedes  5.  21  247  0  8  2  7  19 2019  Mercedes  2.  21  326  4  15  5  3  19 2020  Mercedes  2.  17  223  2  11  5  2  14 2021  Mercedes  3.  22  226  1  11  4  4  15 2022  Alfa Romeo-Ferrari  10.  22  49  0  0  0  0  9 2023  Alfa Romeo-Ferrari  15.  22  10  0  0  0  0  4 2024  Kick Sauber-Ferrari  22.  24  0  0  0  0  0  0 Yhteensä (12 kautta)  247 (246 starttia)  1 797  10  67  20  19  145

Merkkipaalut
NroMerkkipaaluAjetut GP:tOsakilpailu1Ensimmäinen kilpailu1Australian GP 20132Ensimmäiset MM-pisteet18Yhdysvaltain GP 20133Ensimmäinen palkintosija27Itävallan GP 20144100 MM-pistettä31Belgian GP 20145Ensimmäinen nopein kierros35Venäjän GP 20146200 MM-pistettä40Malesian GP 20157300 MM-pistettä52Japanin GP 20158400 MM-pistettä73Malesian GP 2016910 palkintosijaa79Australian GP 201710Ensimmäinen paalupaikka81Bahrainin GP 201711Ensimmäinen voitto82Venäjän GP 201712500 MM-pistettä85Kanadan GP 201713600 MM-pistettä91Italian GP 20171420 palkintosijaa96Meksikon GP 201715700 MM-pistettä98Abu Dhabin GP 201716Ensimmäinen hattutemppu17100 kilpailua101Kiinan GP 201818800 MM-pistettä105Kanadan GP 201819900 MM-pistettä114Venäjän GP 20182030 palkintosijaa115Japanin GP 20182110 nopeinta kierrosta118Brasilian GP 2018221 000 MM-pistettä121Bahrainin GP 2019231 100 MM-pistettä127Ranskan GP 20192410 paalupaikkaa129Britannian GP 20192540 palkintosijaa132Belgian GP 2019261 200 MM-pistettä135Venäjän GP 2019271 300 MM-pistettä141Itävallan GP 20202850 palkintosijaa146Espanjan GP 2020291 400 MM-pistettä148Italian GP 2020301 500 MM-pistettä157Abu Dhabin GP 20203160 palkintosijaa165Steiermarkin GP 2021321 600 MM-pistettä166Itävallan GP 20213310 voittoa173Turkin GP 20213420 paalupaikkaa176São Paulon GP 2021351 700 MM-pistettä176São Paulon GP 202136200 kilpailua201Abu Dhabin GP 202237Viimeinen kilpailu247Abu Dhabin GP 2024

 Ennätykset 
Eniten pisteitä ilman voittoa Britannian GP 2015–Bahrainin GP 2017.

 Saavutukset 

Voitot
NroKilpailuLähtöruutu1Venäjän GP 20173.2Itävallan GP 20171.3Abu Dhabin GP 20171.4Australian GP 20192.5Azerbaidžanin GP 20191.6Japanin GP 20193.7Yhdysvaltain GP 20191.8Itävallan GP 20201.9Venäjän GP 20203.10Turkin GP 20211.

Paalupaikat
NroKilpailu1Bahrainin GP 20172Itävallan GP 20173Brasilian GP 20174Abu Dhabin GP 20175Itävallan GP 20186Venäjän GP 20187Kiinan GP 20198Azerbaidžanin GP 20199Espanjan GP 201910Britannian GP 201911Yhdysvaltain GP 201912Itävallan GP 20201370. juhlavuoden GP 202014Eifelin GP 202015Emilia-Romagnan GP 202016Sakhirin GP 202017Portugalin GP 202118Turkin GP 202119Meksikon GP 202120São Paulon GP 2021

Nopeimmat kierrokset
NroKilpailu1Venäjän GP 20142Japanin GP 20173Abu Dhabin GP 20174Bahrainin GP 20185Azerbaidžanin GP 20186Ranskan GP 20187Belgian GP 20188Venäjän GP 20189Meksikon GP 201810Brasilian GP 201811Australian GP 201912Kanadan GP 201913Brasilian GP 201914Espanjan GP 202015Venäjän GP 202016Bahrainin GP 202117Portugalin GP 202118Turkin GP 202119Meksikon GP 2021

Palkintosijat
NroKilpailu1 Itävallan GP 20142 Britannian GP 20143 Saksan GP 20144 Belgian GP 20145 Venäjän GP 20146 Abu Dhabin GP 20147 Kanadan GP 20158 Meksikon GP 20159 Kanadan GP 201610 Australian GP 201711 Bahrainin GP 201712 Venäjän GP 201713 Kanadan GP 201714 Azerbaidžanin GP 201715 Itävallan GP 201716 Britannian GP 201717 Unkarin GP 201718 Italian GP 201719 Singaporen GP 201720 Meksikon GP 201721 Brasilian GP 201722 Abu Dhabin GP 201723 Bahrainin GP 201824 Kiinan GP 201825 Espanjan GP 201826 Kanadan GP 201827 Saksan GP 201828 Italian GP 201829 Venäjän GP 201830 Japanin GP 201831 Australian GP 201932 Bahrainin GP 201933 Kiinan GP 201934 Azerbaidžanin GP 201935 Espanjan GP 201936 Monacon GP 201937 Ranskan GP 201938 Itävallan GP 201939 Britannian GP 201940 Belgian GP 201941 Italian GP 201942 Venäjän GP 201943 Japanin GP 201944 Meksikon GP 201945 Yhdysvaltain GP 201946 Itävallan GP 202047 Steiermarkin GP 202048 Unkarin GP 202049 70. juhlavuoden GP 202050 Espanjan GP 202051 Belgian GP 202052 Toscanan GP 202053 Venäjän GP 202054 Portugalin GP 202055 Emilia-Romagnan GP 202056 Abu Dhabin GP 202057 Bahrainin GP 202158 Portugalin GP 202159 Espanjan GP 202160 Steiermarkin GP 202161 Itävallan GP 202162 Britannian GP 202163 Hollannin GP 202164 Italian GP 202165 Turkin GP 202166 São Paulon GP 202167 Saudi-Arabian GP 2021

 Kilpailuinsinöörit 
 Kaudet  Kilpailuinsinööri  Talli 2013–2016   Jonathan EddollsJonathan Eddolls – Race Engineer – Williams F1  Williams 2017   Tony RossIS: Valtteri Bottakselle maailmanmestarin kisainsinööri!  Mercedes

 Henkilökohtaiset kuntovalmentajat 
 Kaudet  Kuntovalmentaja 2013–2014   Jaakko Ojaniemi 2015–   Antti Vierula

 Lähteet 

 Aiheesta muualla 

 Valtteri Bottaksen viralliset kotisivut
 Bottaksen saavutukset Driver Databasen sivuilla
https://web.archive.org/web/20240222141458/https://valtteribottasracepark.fi/
 Ylen Elävä arkisto: Valtteri Bottas Arto Nybergin haastattelussa 2010

Luokka:Suomalaiset Formula 1 -kuljettajat
Luokka:GP3-kuljettajat
Luokka:Vuonna 1989 syntyneet
Luokka:Elävät henkilöt
Luokka:79.5 Moottoriurheilu
Luokka:Seulonnan keskeiset artikkelit